jkorsvik/nowiki_second_scrape_merged huggingface dataset:
Plaza Miserere undergrunnsstasjon

Plaza Miserere undergrunnsstasjon (offisielt Plaza de Miserere; tidligere Plaza Once) er en stasjon på linje A på Buenos Aires’ undergrunnsbane. Den ligger mellom stasjonene Alberti/Pasco og Loria, og har tilknytning til Once undergrunnsstasjon på linje H.
Stasjonen ligger under krysset mellom Avenida Rivadavia og Avenida Pueyrredón under Plaza Miserere, i bydelen Balvanera. Området stasjonen ligger i er et populært handleområde, og i nærheten av stasjonen ligger blant annet Hospital Francés og stasjonen Once på jernbanen Ferrocarril Domingo Faustino Sarmiento.
Plaza Miserere var endestasjon da den første strekninga på undergrunnsbanen ble åpna 1. desember 1913, og gikk herfra til Plaza de Mayo. I 1997 ble stasjonen erklært for et nasjonalt historisk monument.


== Referanser ==
Øyvind Stene

Øyvind Stene (født 1947) er en norsk direktør. Han har hatt stillingen som direktør i Statens kartverk og Kystverket.
Stene ble utdannet sivilingeniør ved NTH i 1973.
Han begynte sin karriere i selskapet Viak og arbeidet her frem til 1984, med unntak av halvannet år som Norad-ekspert i Zambia. I 1984 ble han ansatt som direktør i Norges Sjøkartverk i en åremålsstilling på seks år, og i 1990 ble han ansatt i ny åremålsstilling som kartverksjef i Statens kartverk. I 1996 ble han partner og rådgiver hos Kjeld Rimberg & Co til han i 2000 ble direktør i Kystverket for en åremålsperiode på seks år. Der ledet han blant annet flyttingen av Kystverket fra Oslo til Ålesund. Fra 2006 til 2012 hadde han stillingen som generalsekretær i Redningsselskapet.


== Referanser ==
Oriental (region)

Oriental var en av Marokkos regioner i perioden 1997–2015. Ved den siste folketellingen hadde den 1 918 094 innbyggere, og et areal på 80 579 km². Regionens administrative hovedstad var Oujda.
Regionen var inndelt i ett prefektur – Oujda-Angad – og fem provinser: Berkane, Figuig, Jerada, Nador og Taourirt.


== Større byer ==
Innbyggertall er fra siste folketelling. (2 september 2004)

Oujda (400 738)
Nador (126 207)
Taourirt (80 024)
Berkane (80 012)
Jerada (43 916)En annen viktig by er Figuig.
Elafitiøyene

Elafitiøyene er en kroatisk øygruppe i Adriaterhavet. Gruppen består av 13 øyer, av disse er 3 bebodd hele året. Øyene ligger nordvest for byen Dubrovnik og øst for Pelješachalvøya og øya Mljet. Navnet er av gresk opprinnelse, av elafos som betyr hjort. Øyene er først omtalt av Plinius den eldre i hans verk Naturalis Historia.
De tre største og bebodde øyene er Šipan, Lopud og Koločep. De andre øyene er Daksa, Sveti Andrija, Ruda, Mišnjak, Jakljan, Kosmeč, Goleč, Crkvine, Tajan og Olipa. 
Øya Lokrum øst for Dubrovnik regnes av noen som del av Elafitiøyene.


== Referanser ==


== Eksterne lenker ==
(en) Elaphiti Islands – kategori av bilder, video eller lyd på Commons
Tetraetylbly

Tetraetylbly (engelsk tetra-ethyl lead, forkortet TEL) er en fargeløs væske med en behagelig lukt. 
Den kjemiske formelen for tetraetylbly er (C2H5)4Pb.  Tettheten er 1,65 g/cm³, og væsken har et kokepunkt ved ca. 200 °C, under delvis spalting. 
Tetraetylbly brukes ofte sammen med tetrametylbly som tilsetningsstoff til motorbrennstoffer (blybensin) for å øke oktantallet (antibankemiddel). Forbindelsen er meget giftig, og det gir opphav til blyforbindelser i eksosen. Av denne grunn er bruken av tetraetylbly forbudt i Norge i dag.
Kolingen

Kolingen var en av den svenske tegneren Albert Engströms mest populære skikkelser. Han var tegnet som en lang alkoholisert boms hvis hovedinteresse var flasken, og han utviste ofte et forbløffende vidd, uteliggersnobb som han var.
Inspirasjonen til Kolingen og hans venn Bobban fikk Engström i Stockholm ved observasjon av stockholmske lasaroner.
Kolingen ble først og fremst foreviget i ettbilders tegninger med en replikk eller replikkveksling, men Engström skrev også noen kortere fortellinger der Kolingen var med.


== Litteratur ==
Albert Engström samlade teckningar.
Albert Engströms gubbar.
Kolingens moder och andra medmänniskor.
Känn dig själv.
Kolingen – dess släkt och vänner. Ett familjealbum av Albert Engström. Presenterat av Hasse Zetterström, Stockholm, Albert Bonniers Förlag. 1955.
Kolingen, Glaskalle och andra gubbar. Roslagsberättelser samlade och redigerade av Malin Engström, 1966.
Neskollen skole

Neskollen skole er en barneskole som ligger på Neskollen i Nes kommune i Viken fylke. Skolen er med sine 520 elever kommunens største i antall elever.
Skolen er bygget i 2000, og er således en av kommunens nyeste skolebygg. Fra og med skoleåret 2010/2011 tilhører elever fra tidligere Vormsund skolekrets Neskollen skole, noe som øker antall elever fra omtrent 230 til 341. Elevene fra tidligere Udnes skole ble flyttet over til Neskollen skole fra og med skoleåret 2011/2012, noe som økte elevantallet til rundt 500.


== Skoletrinn ==
Neskollen skole har i skoleåret 2012/2013 ca. 510 elever.


== Referanser ==
Nebria livida

Nebria livida er en av billene i delgruppen (underfamilien) rovløpere (Nebriinae) i familiegruppen løpebiller.


== Utbredelse ==
Nebria livida finnes i Europa, østover i Asia, til Japan. Finnes i Norge.


== Utseende ==
Nebria livida er mellom 14 og 16 millimeter lang. Dekkvingene er tofarget, svart med bred kobberfarge eller brun-orange sidekanter. Halsskjoldet (ponotum) er lyst brun-orange. Beina og følehornene er lyse, brun-orange. Hodet er svart.


== Levevis ==
Nebria livida finnes på steder med sand ofte i tilknytning til strender.  Larvene lever som rovdyr.
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Eksterne lenker ==
(en) Nebria livida i Encyclopedia of Life 
(en) Nebria livida i Global Biodiversity Information Facility 
(no) Nebria livida hos Artsdatabanken 
(sv) Nebria livida hos Dyntaxa 
(en) Nebria livida hos Fauna Europaea 
(en) Nebria livida hos NCBI 
(en) Kategori:Nebria livida – bilder, video eller lyd på Wikimedia Commons 
(en) Nebria livida – galleri av bilder, video eller lyd på Wikimedia Commons 
Nebria livida – detaljert informasjon på Wikispecies 
Tree of Life – Rovløpere, (Nebriinae, Carabidae) engelskspråklig
Norsk Entomologisk forening
Novlefoss

Novlefoss (eller Nøvlefoss) er en foss i Røldal i Ullensvang kommune i Vestland. Fossen ligger i Novleelva, ei sideelv i Røldalsvassdraget, som er utbygd til kraftproduksjon. Fossen har vanligvis liten eller ingen vannføring.


== Se også ==
Liste over norske fosser


== Eksterne lenker ==
Novlefoss på World Waterfall Database
Gammelt bilde av fossen
Torfinnstindene

Torfinnstindene er et fjell med tre topper i Vang kommune i Innlandet i den sørlige delen av Jotunheimen. Fjellet ligger på nordsiden av Bygdin og på vestsiden av Torfinnsdalen. Øystre Torfinnstinden er den høyeste med 2 120 meter over havet. Den er den sørligste og mest markante toppen langs en lang rygg med tolv topper på 2 000 meter over havet. Toppen kan observeres fra de fleste fjellene i den sørlige Jotunheimen.
Fjellet består av tre topper, Øystre, Midtre og Vestre Torfinnstinden. Navnet kommer trolig av det norske mannsnavnet Torfinn, mens andre kilder hevder at navnet kommer fra et lokalt navn på en type gress og at det gjennom de siste hundreårene har endret seg til Torfinn.
Østtoppen ble klatret første gang i 1876 av Emanuel Mohn, William Cecil Slingsby og Knut Lykken. De to første var fjellklatrere fra Bergen og Storbritannia, mens Lykken var en lokal ekspert. I 1894 ble den midtre toppen klatret av Andreas Saxegaard, Therese Bertheau, Antonette Kamstrup og Tostein Røine, sistnevnte en lokalkjent. Vesttoppen, som er den letteste å klatre, ble besøkt første gang i 1912 av Rolv Ødegaard.
Fjelltoppene er de sørligste på over 2 000 meter i Norge og består av den ekstremt harde bergarten gabbro. Utsikten fra toppen, særlig den østlige av dem, er en av de beste i Norge og på en klar dag kan en nesten se helt til Oslo.
En kan nå både den østlige og den vestlige toppen til fots, men turen opp er hard. Den midtre toppen kan bare klatres.


== Referanser ==


== Litteratur ==
Thommessen, Erik W. (1997). Jotunheimen: turguide for fjellene mellom Bygdin og Gjende. Fagernes: Valdres forl. s. 70. ISBN 8275620228.
Release Me (Oh Laura)

«Release Me» (utgitt 2007) er en sang og en singel av popgruppen Oh Laura.


== Om låten ==
«Release Me» er skrevet av Erik Althoff for en reklamefilm til personbilen SAAB 9-3. Reklamefilmen ble vist i Sverige, Norge, Polen, Spania, Irland og Storbritannia og senere også Australia.
Sytingsrein

Sytingsrein, også kalt aktarein eller alrein, (nordsamisk: geahččoboazu) er rein som er eid av fastboende og merket med deres reinmerke, og som blir passet sammen med reindriftssamenes egne reinflokker. Systemet med sytingsrein var mest vanlig i Nordland og Troms, men det fantes i hele området i Norge der det ble drevet reindrift.Tidligere var sytingsrein eid av både samer og ikke-samer. De fastboende tok ut slakt av egen rein og betalte med sytingslønn, som kunne være penger, småvarer eller tjenester som reindriftssamene trengte. På den måten hadde både de fastboende og reindriftssamene nytte av sytingsreinen.Fra 1897 begrenset nye reindriftslover retten til å eie sytingsrein, utenom i Finnmark. Reindriftsloven av 1897 forbød ikke-samer å eie sytingsrein, men samiske gårdeiere kunne likevel søke om unntak fra forbudet. I mange år ble imidlertid ikke forbudet overholdt. Etter Reindriftsloven av 1933 fikk bare reindriftssamer lov til å eie tamrein, og fastboende samer fikk dermed ikke lov til å ha sytingsrein hos reindriftssamene. Men også etter at denne loven ble innført, tok det tid før forbudet ble overholdt. Reindriftsloven av 1978 opphevet i praksis ordningen med sytingsrein (også i Finnmark), i og med at tillatelsen til å ha sytingsrein ble begrenset til kun nære slektninger - til og med foreldrenes søsken. Denne endringen ble begrunnet med at reintallet måtte reduseres av hensyn til beitegrunnlaget. Begrensningen ble imidlertid kritisert for å være et brudd på samisk kultur og tradisjon.


== Referanser ==
Skeie (fjell)

Skeie er en av toppene i Smørstabbtindan i den vestre del av Jotunheimen nasjonalpark, Lom kommune i Innlandet. Fjellet har en høyde på 2 118 meter over havet.


== Se også ==
Liste over Norges høyeste fjell


== Fotnoter ==


== Referanser ==
Vormsund skole

Vormsund skole er en nedlagt barneskole som ligger i Vormsund i Nes kommune i Akershus fylke.
Skolebygget som ble brukt frem til sommeren 2010, ble bygd ved siden av den gamle skolebygningen Lillerommen, grunnlagt i 1842. Det nyere bygget er ca. 130 år yngre og ble pusset opp på 2000-tallet.
Skolen ble nedlagt etter skoleåret 2009/10, og de fleste elevene ble flyttet til Neskollen skole. Seks av elevene ble flyttet til Skogbygda skole. Vormsund barneskole ble deretter revet i mars-april 2018
Nebria rufescens

Nebria rufescens er en av billene i delgruppen (underfamilien) rovløpere (Nebriinae) i familiegruppen løpebiller. 


== Utbredelse ==
Nebria rufescens finnes i Europa, østover i Asia, til Sibir, samt i Nord-Amerika. Finnes i Norge.


== Utseende ==
Nebria rufescens er mellom 9 og 12 millimeter lang. Dekkvingene er svarte eller mørkt rød-brune. Halsskjoldet (ponotum) og hodet i samme farge. Beina er noe lysere, brun-orange. Følehornene er mørke, svart brune med lysere rotledd. 


== Levevis ==
Nebria rufescens finnes like ved vannlinjen langs strender og i fjellet. Larvene lever som rovdyr. 
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Eksterne lenker ==
(en) Nebria rufescens i Encyclopedia of Life 
(en) Nebria rufescens i Global Biodiversity Information Facility 
(no) Nebria rufescens hos Artsdatabanken 
(sv) Nebria rufescens hos Dyntaxa 
(en) Nebria rufescens hos Fauna Europaea 
(en) Nebria rufescens hos Fossilworks 
(en) Nebria rufescens hos NCBI 
(en) Kategori:Nebria rufescens – bilder, video eller lyd på Wikimedia Commons 
(en) Nebria rufescens – galleri av bilder, video eller lyd på Wikimedia Commons 
Nebria rufescens – detaljert informasjon på Wikispecies http://www.faunaeur.org/full_results.php?id=112493 

Tree of Life – Rovløpere, (Nebriinae, Carabidae) engelskspråklig
Norsk Entomologisk forening
Aurstaupet

Aurstaupet er en foss i elva Aura ved Finnset i Eikesdalen i Nesset kommune i Møre og Romsdal. 
Da Aura ble utbygd til kraftproduksjon på begynnelsen av 1950-tallet ble også vannføringen i Aurstaupet sterkt redusert. Det er bare under snøsmeltingen om våren og ved kraftig regn om sommeren og høsten at fossen kan oppleves noenlunde som den engang var.


== Se også ==
Liste over norske fosser


== Eksterne lenker ==
Aurstaupetfossen på World Waterfall Database
Skogbygda skole

Skogbygda skole er en barneskole som ligger i Skogbygda i Nes kommune i Viken fylke.
Skolebygget er en blanding av et hovedbygg fra 1970-tallet og nyere påbygg fra 2000-tallet. Skolen fikk sommeren 2010 et eksternt tilbygg for å øke elevkapasiteten da Opaker skole ble nedlagt. Alle elevene som tidligere tilhørte Opaker skolekrets tilhører fra og med 1. august 2010 Skogbygda skolekrets.


== Skoletrinn ==
For tiden har Skogbygda skole elleve klasser fordelt på sju trinn.
Bundi (distrikt)

Bundi (hindi: बूँदी जिला) er et distrikt i den indiske delstaten Rajasthan. Distriktets hovedstad er Bundi. 


== Demografi ==
Ved folketellingen i 2011 var det 1 113 725 innbyggere i distriktet, mot 962 620 i 2001. Den urbane befolkningen utgjør 19,94 % av befolkningen.
Barn i alderen 0 til 6 år utgjorde 14,19 % i 2011 mot 18,16 % i 2001. Antallet jenter i den alderen per tusen gutter er 886 i 2011 mot 912 i 2001. 


== Referanser ==


== Eksterne lenker ==
Offisielt nettsted 
(en) Bundi district – kategori av bilder, video eller lyd på Commons 
Ørkenrosene
Flotmylje

Flotmylje er en gammel matrett som blant annet er kjent fra Valle i Setesdal. Den lages av kraft fra lammekjøtt. Mange bruker også rester fra den tradisjonsrike Setesdalssuppa. Man bryter i stykker flatbrød og lager det som på dialekten i Valle kalles «flatbraudsoll». En klatt smør legges på toppen, og så har man kjøttkraft eller suppe over. 


== Kilder ==
Gamle matoppskrifter og matskikkar frå Valle side 11. Uten årstall.
Ingri Lidén Lande

Ingri Lidén Lande (født 25. oktober 1918 i Sarpsborg, død 31. mars 2018 på Nøtterøy) var en norsk politiker. For sine mange frivillige aktiviteter og engasjement i politikk, kristelig arbeid og skoleverket, ble hun tildelt Kongens fortjenstmedalje i sølv 10. oktober 2000.


== Politisk arbeid ==
1. mars 2003 ble Ingri Lande utnevnt til æresmedlem i Vestfold KrF, for sitt engasjement på lokal-, fylkes- og riksplan i KrF.
Hun har hatt følgende verv i KrF:

Fylkesleder i KrF 1967 – 1972.
Sentralstyremedlem i KrF (til 1978)
Fylkesleder i Vestfold KrF 1979 – 1981
Den første kvinnelige fylkespartiformann innen KrF. i landet
Vararepresentant til Stortinget 1977 – 1981
Medlem av Likestillingsrådet
Leder i KrF pensjonistutvalg i 1997


== Y’s Men ==
Y's Men i Norge består av 1.696 medlemmer (i 2010) organisert i 68 klubber. Medlemmer er voksne kvinner og menn som ønsker å gjøre en aktiv innsats for det lokale barne- og ungdomsarbeidet tilknyttet Norges KFUK-KFUM eller den lokale menighet (Den norske kirke).
Ingri Lidèn Lande har hatt mange verv i Y's Men International og Region Norge, og hun ble tildelt Y's Men's bevegelsens hedersmerke "Badge og Honour" 24. mai 2006, i takknemlighet for stor innsats i Y's-men lokalt, i distrikt og i region – og ble utnevnt til æresmedlem i Y’s Men.


=== Verv i Y’s Men ===
Første kvinne i Y's Men's regionsstyre som ble valgt til viseregionsleder i årene 1983-84
Distriktsguvernør i 1988-89
Regionssekretær i Regionsstyret 1993-94
President i Nøtterøy Y's Men's Club 3 ganger


== Verv i Nøtterøy kommune ==
Formann i Nøtterøy barnevernsnemnd i 12 år
Nøtterøy kommunestyre
Formann i barnehagenemnda
Medlem av skolestyret og formann i skolestyrets elevnemnd


== Verv i Vestfold fylkeskommune ==
Varamann til fylkestinget
Formann i barneplanutvalget
Medlem av helse-og sosialstyret
Sykehusstyret
Styret for barnevernsinstitusjoner
Medlem av styret for Vestfold Festspillene m. fl.


== Menighetsarbeid ==
Innenfor menighetsarbeidet på Nøtterøy var Ingri Lande en aktiv deltaker, bl.a som medlem i diakoniutvalget, medlem i byggekomité og inventarkomité for Nøtterøy menighetssenter.


== Referanser ==


== Eksterne lenker ==
(no) Ingri Lidén Lande hos Stortinget 
(no) Ingri Lidén Lande hos Norsk senter for forskningsdata
Bhilwara (distrikt)

Bhilwara (hindi: भीलवाड़ा) er et distrikt i den indiske delstaten Rajasthan. Distriktets hovedstad er Bhilwara. 


== Demografi ==
Ved folketellingen i 2011 var det 2 410 459 innbyggere i distriktet, mot 2 013 789 i 2001. Den urbane befolkningen utgjør 21,29 % av befolkningen.
Barn i alderen 0 til 6 år utgjorde 14,78 % i 2011 mot 17,86 % i 2001. Antallet jenter i den alderen per tusen gutter er 916 i 2011 mot 949 i 2001. 


== Referanser ==


== Eksterne lenker ==
Offisielt nettsted 
(en) Bhilwara district – kategori av bilder, video eller lyd på Commons
Liste over hovedsteder etter land

Dette er en liste over hovedsteder i verden, sortert alfabetisk etter land:


== Hovedsteder i suverene stater ==


== Hovedsteder i andre land og områder ==


== Hovedsteder i delvis eller ikke anerkjente stater ==
Note: Selv om disse enhetene aspirerer til suverenitet og har betydelige landområder er de generelt ikke regnet som uavhengige land siden de ikke anerkjennes av majoriteten av andre stater og ikke har et eget sete i FN. For mer om temaet, se Liste over ikke anerkjente stater.
Nebria complanata

Nebria complanata er en av billene i delgruppen (underfamilien) rovløpere (Nebriinae) i familiegruppen løpebiller.


== Utseende ==
Nebria complanata er mellom 17 og 24 millimeter lang.  Dekkvingene er tofarget, kobberfarge eller brun-orange med noen flekker i svart. Halsskjoldet (ponotum), hodet, beina og følehornene er lyse, brun-orange.


== Levevis ==
Nebria complanata finnes på havstrender like ved tidevannsonen. Larvene lever som rovdyr.
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Eksterne lenker ==
(en) Nebria complanata – oversikt og omtale av artene i WORMS-databasen 
(en) Nebria complanata i Encyclopedia of Life 
(en) Nebria complanata i Global Biodiversity Information Facility 
(en) Nebria complanata hos NCBI 
(en) Kategori:Nebria complanata – bilder, video eller lyd på Wikimedia Commons 
Nebria complanata – detaljert informasjon på Wikispecies 
Tree of Life – Rovløpere, (Nebriinae, Carabidae) engelskspråklig
Norsk entomologisk forening
Risfjorden

Risfjorden er navnet på flere fjorder i Finnmark: 

Risfjorden (Berlevåg) – en arm av Kongsfjorden i Berlevåg kommune.
Risfjorden (Gamvik) – en fjord i Gamvik kommune.
Risfjorden (Tufjorden) – en arm av Tufjorden i Nordkapp kommune.
Risfjorden (Skarsvåg) – en fjord ved Skarsvåg i Nordkapp kommune.
Risfjorden (Kamøyvær) – en fjord ved Kamøyvær i Nordkapp kommune.
Rajsamand (distrikt)

Rajsamand (hindi: রাজসামান্দ) er et distrikt i den indiske delstaten Rajasthan. Distriktets hovedstad er Rajsamand. 


== Demografi ==
Ved folketellingen i 2011 var det 1 158 283 innbyggere i distriktet, mot 987 024 i 2001. Den urbane befolkningen utgjør 15,93 % av befolkningen.
Barn i alderen 0 til 6 år utgjorde 15,02 % i 2011 mot 18,26 % i 2001. Antallet jenter i den alderen per tusen gutter er 891 i 2011 mot 936 i 2001. 


== Referanser ==


== Eksterne lenker ==
Offisielt nettsted 
(en) Rajsamand district – kategori av bilder, video eller lyd på Commons
Hjelpekorpset

Hjelpekorpset er en norsk underholdningsserie med Solveig Kloppen og Helén Vikstvedt som gikk på TV 2 i 2008. Programkonseptet gikk ut på at programlederne harselerer og tester ut trivielle ting for åpent kamera. Blant annet hvilke grønnsaker lukter verst, og om Mini Morris passer både liten og lang.
Premieren ble sett av 467 000.


== Referanser ==
Fenstad skole

Fenstad skole er en barneskole som ligger på Fenstad i Nes kommune i Viken fylke. Skolens rektor er Siri Kathrine Nyheim.Skolen er en trebygning fra 1858, men har gjennomgått stadige renoveringer og tilbygginger. Skolen ble sist pusset opp i 2007. Skolen skiftet navn 1. august 2010, da Jerpestad skole og nedlagte Brårud skole ble slått sammen.


== Skoletrinn ==
Skoleåret 2019/2020 hadde Fenstad skole 200 elever fordelt på sju trinn.


== Referanser ==
Risfjorden (Berlevåg)

Risfjorden (nordsamisk: Miennavuotna) er en fjordarm av Kongsfjorden i Berlevåg kommune i Finnmark. Fjorden har innløp mellom Nordmanneset i nord og Veidnesodden i sør og strekker seg fem kilometer sørvestover til enden av Øster-Risfjorden.Sør for Veidneset ligger tettstedet Kongsfjord. Risfjorden deler seg i to små armer i den indre delen, Vester-Risfjorden og Øster-Risfjorden. 
Fylkesvei 890 går langs enden og nordvestsiden av fjorden. 


== Referanser ==